25/08/2009 | Administración LocalMunicipal
Curtis
Aprobación definitiva ordenanza fiscal reguladora das taxas por expedición de documentos

de conformidade co establecido no artigo 17 apartados, 3 e 4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, transcorrido o prazo de trinta días hábiles de información pública do acordo plenario de 17 de xuño de 2009 de aprobación inicial da ordenanza fiscal reguladora das taxas por expedición de documentos sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “ORDENANZA FISCAL REGULADORA DAS TAXAS POR EXPEDICIÓN DE DOCUMENTOS. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 ó 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, establécese a taxa pola expedición de documentos, que se rexerá pola presente ordenanza fiscal.1.-Constitúe o feito impoñible da taxa a actividade administrativa desenvolvida con motivo da tramitación, a instancia de parte, de toda clase de documentos que expida e dos expedientes que entenda ou coñeza a Administración municipal.2.-Para tal efecto, entenderase tramitada a instancia de parte calquera documentación administrativa que fose provocada polo particular ou redunde no seu beneficio, aínda que non mediase solicitude expresa do interesado. Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei 58/2003, de 17 de decembro, Xeral Tributaria, que soliciten ou provoquen a tramitación do documento ou expediente de que se trate. Responderán solidaria e subsidiariamente deste tributo as persoas físicas e xurídicas ás que se refiren os artigos 41, 42 e 43 da Lei 58/2003, de 17 de decembro, Xeral Tributaria. A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coa seguinte tarifa: 1. Certificados de acordos municipais: Sobre datos relativos a expedientes con 3 ou menos anos de antigüidade: 6,27 euros. Sobre datos relativos a expedientes con máis de 3 anos de antigüidade: 12,54 euros.2. Certificados de empadroamento históricos: 4 euros.3. Bastanteo de poderes: 15 euros.4. Expediente de declaración de ruína: 313,50 euros.5. Certificacións que requiran informe técnico: 30 euros.6. Expediente iniciado a instancia de parte relativo a infraccións legais que requiran un informe técnico con saída ó campo: 52,25 euros.7. Licencias e cambios material taxis: 30 euros.8. Calquera outro informe ou certificado non especificado na tarifa: 6 euros. Non se concederá exención nin bonificación algunha na exacción da taxa, agás as expresamente previstas en normas con rango de lei e as derivadas da aplicación de tratados internacionais.1.-Devéngase a taxa e nace a obriga de contribuír, cando se inicia a actividade municipal que constitúe o feito impoñible.2.-Nos casos ós que se refire o número 2 do artigo 2.º, o devengo producirase cando teñan lugar as circunstancias que deriven na actuación municipal de oficio ou cando esta comece sen a previa solicitude do interesado, pero redunde no seu beneficio.1. A taxa esixirase en réxime de autoliquidación, procedendo ó ingreso nas entidades financeiras autorizadas polo concello.2. Os escritos recibidos polos conductos a que fai referencia o artigo 38.4 da Lei 30/1992 de Réxime Xurídico das Administracións públicas e Procedemento Administrativo Común, que non veñan debidamente reintegrados, serán admitidos provisionalmente, pero non poderá dárselles curso sen que se emende a deficiencia, para o que se requirirá ó interesado para que no prazo de dez días abone as cotas correspondentes, co apercibimento de que transcorrido o devandito prazo sen efectualo teranse os escritos por non presentados e será arquivada a solicitude. Artigo 9. Infraccións e sancións. En todo o relativo a infraccións tributarias e a súa cualificación, así como ás sancións que a estas correspondan en cada caso, aplicaranse as normas contidas nos artigos 183 e seguintes da Lei 58/2003, de 17 de decembro, Xeral Tributaria. Coa entrada en vigor da presente ordenanza fiscal queda derogada a anterior ordenanza fiscal reguladora das taxas por expedición de documentos deste concello. A presente ordenanza fiscal, aprobada definitivamente, entrará en vigor ó día seguinte da súa publicación no BOP, permanecendo vixente ata que se acorde a súa modificación ou derogación expresa.” De conformidade co establecido no artigo 19.1 do Real Decreto Lexislativo 2/2004, polo que se aproba o texto refundido da Lei reguladora das facendas locais, e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ó da publicación deste anuncio. Non obstante, poderase interpoñer calquera outro que estimen procedente. Teixeiro, 7 de agosto de 2009. O alcalde Javier Francisco Caínzos Vázquez